Μαύρη είναι η νύχτα στα βουνά

Μαύρη είναι η νύχτα στα βουνά ή Ο κλέφτης ονομάζεται εμβατήριο του Ελληνικού στρατού. Οι στίχοι είναι του Αλέξανδρου Ρίζου Ραγκαβή και η μουσική είναι βασισμένη σε Βαυαρικό εμβατήριο.

Στίχοι
Μαύρ' είν' η νύκτα στα βουνά,
στους βράχους πέφτει χιόνι.
Μες στ' άγρια, στα σκοτεινά,
στες τραχιές πέτρες, στα στενά,
ο κλέφτης ξεσπαθώνει.

Στο δεξί χέρι το γυμνό
βαστά αστροπελέκι.
Παλάτι έχει το βουνό
και σκέπασμα τον ουρανό,
κ' ελπίδα το τουφέκι.

Φεύγουν οι τύραννοι χλωμοί
το μαύρο του μαχαίρι·
μ' ιδρώτα βρέχει το ψωμί,
ξέρει να ζήσει με τιμή,
και να πεθάνει ξέρει.

Τον κόσμ' ο δόλος διοικεί
κι η άδικ' ειμαρμένη.
Τα πλούτη έχουν οι κακοί,
κι εδώ στους βράχους κατοικεί
η αρετή κρυμμένη.

Κατηγορία:Ελληνικός Στρατός
Κατηγορία:Εμβατήρια
Κατηγορία:Πατριωτικά τραγούδια